Egils Levits
Egils Levits Res apud Vicidata repertae: Nativitas: 30 Iunii 1955; Riga Patria: Unio Sovietica, Res publica Foederalis Germaniae, Lettonia Familia Genitores: Jonass Levits; Ingeborga Levite Egils Levits (Rigae natus die 30 Iunii 1955) est politicus et iuris consultus Lettoniae. Patre ingeniario Iudaeo, matre poeta Lettonica e stirpe Germano orta, ipse in urbe nativa usque in annum 1972 educatus est, quo anno cum paentibus in Germaniam migravit. Ibi in universitate Hamburgensi iuribus studuit. Inquisitiones usque in annum 1991 apud Chilonienses et iuxta coetum Gottingensem persecutus est. Lettoniam nuper liberatam petens statim legatus ad Germaniam anno 1992 missus est. Minister ab iustitia breve temporis spatium a die 3 Augusti 1993 usque in 19 Septembris 1994 meruit, primo ministro Valdis Birkavs. In Europam iterum missus iudex apud curiam de iuribus humanis anno 1995, apud curiam Europaeam Luxemburgi in urbe anno 2004 factus est. Die 29 Maii 2019 praeses Lettoniae electus est.